जागरण संवाददाता, नंगल : बीबीएमबी की हिमाचल स्थित ब्यास सतलुज लिंक परियोजना सुंदरनगर में हुए मान्यता के लिए कर्मचारियों के संगठन चुनाव में भारतीय मजदूर संघ से संबंधित संगठन ने जीत हासिल कर ली है। बीबीएमबी कर्मचारी संघ नंगल के प्रधान तिलक राज बाली व महासचिव संजीव शर्मा ने बताया कि सुंदर नगर में हुए मान्यता के संगठन चुनाव में भारतीय मजदूर संघ को कुल 1354 वोटों में से 405 वोट पड़े हैं जबकि इंटक को 336 वोटें, सीटू को 317 व एटक को 229 वोटें मिली हैं। उन्होंने बताया कि बीएमएस को जीत मिलने से यहा खुशी का वातावरण है इसलिए शुक्रवार को संघ की ओर से लड्डू बाटकर खुशी का इजहार किया गया है।